258.

Godina 258. (CCLVIII) bila je redovna godina koja počinje u petak u julijanskom kalendaru. U svoje vrijeme je bila poznata kao Godina konzulstva Valerijana i Galijena (ili, rjeđe, godina 1011. Ab urbe condita). Oznaka 258. za ovu godinu se koristi od ranog srednjeg vijeka, kada je kalendarska era Anno Domini u Evropi postala glavnom metodom označavanja godina.

 Događaji 
 Rimski car Valerijan izdaje drugi edikt kojim se zabranjuje kršćanstvo u Carstvu. Njime su prijestupnici, odnosno kršćani, podijeljeni u četiri kategorije: svećenike, koji se imaju pogubiti; senatore i vitezove, kojima se oduzimaju titule i imovina; redovnice, koje se protjeruju; i carski službenici koji se osuđuju na prisilni rad.
 U kineskom gradu Nanjingu osnovana škola od koje potiče današnji Nankinški univerzitet.
 Valerijan II, najstariji sin Galijena umire u sumnjivim okolnostioma, a za što se počinje sumnjičiti Ingenije, guverner Panonije. Car Valerijan drugom Galijenovom sinu, Saloninu, daje titulu Cezar.
 Goti napadaju obalu Male Azije i pustoše Trabzon.
 Sun Xiu nasljeđuje Sun Lianga kao vladar kineske države Wu.
 Rimske provincije u Galiji, Britaniji i Hispaniji se počinju otcjepljivati od Carstva kako bi stvorili novu državu poznatu kao Galsko Carstvo.
 Ciprijan, biskup Kartagine, postaje mučenik nakon što je pogubljen (dekapitacija).
 Papa Siksto II postaje mučenik.
 Količina srebra u rimskoj valuti - denaru - pada ispod 10%. Zbog ekonomske i monetarne krize su potpuno upropašteni zanatlije, trgovci i mali seljaci, odnosno prisiljeni koristiti trampu kako bi naplaćivali svoje proizvode i usluge.

 Rođeni 

 Car Hui od Jin Kine (približni datum)
 Umrli 
 6.8.—Papa Siksto II
 10.8.—Sveti Lovro
 14.9.—Ciprijan, rani kršćanski pisac
 Novatijan, antipapa
 Sun Lin, regent države Wu
 Valerijan II, sin ko-cara Galijena
 Zhuge Dan, rođak Zhuge Lianga koji se pobunio protiv države Cao Wei

 Reference 

 Vanjski linkovi